b'\n_START_ARTICLE_\nM\xc3\xb6rby centrum\n_START_PARAGRAPH_\nM\xc3\xb6rby centrum on kauppakeskus ja Tunnelbanan asema Danderydin kunnassa Ruotsissa. Ensimm\xc3\xa4iset osat M\xc3\xb6rby centrumista rakennettiin 1960-luvun alussa. Aluetta on sen j\xc3\xa4lkeen rakennettu ja kehitetty edelleen._NEWLINE_Tunnelbanan asema avattiin 29. tammikuuta 1978. Matkaa Slussenin asemalle kertyy 11,1 kilometri\xc3\xa4. Laiturihalli sijaitsee kalliossa 20\xe2\x80\x9322 metrin syvyydess\xc3\xa4. Lippuhalli sijaitsee M\xc3\xb6rbyplanilla, aivan ostoskeskuksen sis\xc3\xa4\xc3\xa4nk\xc3\xa4ynti\xc3\xa4 vastap\xc3\xa4\xc3\xa4t\xc3\xa4. Asemalla on Karin Ekin ja G\xc3\xb6sta Wesselin taidetta. Vuonna 2013 asemaa k\xc3\xa4ytti arkisin 18\xc2\xa0100 matkustajaa p\xc3\xa4iv\xc3\xa4ss\xc3\xa4.'